
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Επανακαθορισμός ορίων παραλίας στη θέση «Φάρος» 

Δήμου Λεύκτρου Ν. Μεσσηνίας. 1 

Κήρυξη αναδασωτέας έκτασης 2,640 στρεμ. στη θέση 
«Ρασούλη» περιφέρειας Δημοτ. Διαμ/τος Όασης 
του Δήμου Αιγείρας. 2 


ΑΠΟΦΑΣΕΙΣ 

Αριθ. 1017684/1541 /Β0010 (1) 

Επανακαθορισμός ορίων παραλίας στη θέση «Φάρος» 
Δήμου Λεύκτρου Ν. Μεσσηνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ.532/79, Β.Δ.704/70, Β.Δ.705/70, 
Β.Δ.192/72, Π.Δ.71/84, Π.Δ.347/88. Ν.2026/92 και 
Π.Δ.97/93. 

2. Τις διατάξεις του Α. Ν.2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κλπ». 

4. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ.284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

6. Την υπ’ αριθμ.1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 του 
Ν.2344/95, του άρθρου 52 παράγραφος 6 Ν.2218/94, του 
άρθρου 4 παρ.7 του Ν.2240/94, δυνάμει των οποίων αρ¬ 


μοδιότητες του Υπουργείου Οικονομικών που είχαν μετα- 
βιβασθεί στους Νομάρχες, ανήκουν στον Περ/κό Δ/ντή, 
σε συνδυασμό με αυτές του άρθρου 14 παρ. 2 του 
Ν.2399/96 με τις οποίες προβλέπεται η κατάργηση των 
θέσεων των Περιφερειακών Δ/ντών, οι αρμοδιότητες πλέ¬ 
ον του οποίου περιήλθαν στο Γενικό Γραμματέα της Πε¬ 
ριφέρειας και ασκούνται από τον Αναπληρωτή Περιφε¬ 
ρειακό Διευθυντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ. 6 του ιδίου άρθρου του 
Ν.2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ107/τ.Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

9. Την 1087903/1481/0006Β/28.8.1997 απόφαση Υ¬ 
πουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπουργείου Οικονομικών 
πλην Γ.Λ.Κ. και Γ.Χ.Κ.». 

10. Την απόφαση Ν.11/1989 του Νομάρχη Μεσσηνίας 
(ΦΕΚ 130 τ.Δ/1989), με την οποία καθορίστηκαν αρχικώς 
τα όρια αιγιαλού και παραλίας στην περιοχή. 

11. Τις διατάξεις του άρθρου 2 παρ. 5 του Ν. 1629/1951 
«Περί Φάρων». 

12. Το 1119224/8502/Β0010/17.12.1997 έγγραφο της 
Δ/νσης Δημόσιας Περιουσίας του Υπουργείου Οικονομι¬ 
κών. 

13. Την από 4.8.1999 έκθεση της κατά το άρθρο 100 του 
Π.Δ. 284/88 αρμόδιας Επιτροπής, που επανακαθόρισε τα 
όρια της παραλίας στην περιοχή. 

14. Το με αριθμό Φ.544.5/659/98/Σ996/21.7.1998 έγ¬ 
γραφο του ΓΕΝ με το οποίο διατυπώνεται η σύμφωνη 
γνώμη του, αποφασίζουμε: 

Την επικύρωση της από 4.8.1999 έκθεσης της επιτρο¬ 
πής του άρθρου 100 του Π.Δ.284/88, καθώς και του από 
Απρίλιο 1988 διαγράμματος κλίμακας 1:500 το οποίο τη 
συνοδεύει και επίτου οποίου η εν λόγω Επιτροπή, κατήρ- 
γησε τη γραμμή παραλίας όπως αυτή είχε καθοριστεί δυ- 
νάμειτηςΝ. 11/1989απόφασηςτου Νομάρχη Μεσσηνίας, 

κατά το τμήμα αυτής υπό στοιχεία διαγράμματος ΚΊ, ΣΊ, 
Σ'2, Κ'3, Κ'4, Κ'5, Κ'6, Κ'7. 

Κατά τα λοιπά, ήτοι όσον αφορά τη γραμμή του αιγια- 
λού και το τμήμα της γραμμής παραλίας υπό στοιχεία δια¬ 
γράμματος Κ'7, Κ'8, ΟΡ'6, Κ'9, ΚΊΟ, Σ'3, ΚΊ 1, ΚΊ2, ΚΊ3, 
ΚΊ4, ΚΊ5, ΚΊ6, εξακολουθεί να ισχύει η απόφαση 
Ν.11/1989. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 28 Φεβρουάριου 2000 

Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 

ΕΚΘΕΣΗ 

ΕΠΙΤΡΟΠΗΣ ΕΠΑΝΑΚΑΘΟΡΙΣΜΟΥ ΟΡΙΩΝ ΠΑΡΑΛΙΑΣ 
στη θέση "Φάρος” εντός διοικητικών ορίων Δημοτικού 
διαμερίσματος Αγιον Νικολάου, Δήμου Λεύκτρου Νο¬ 
μού Μεσσηνίας. 

Η κάτωθι υπογεγραμμένη επιτροπή, αρμοδία για τον δι¬ 
οικητικό καθορισμό ορίων αιγιαλού και παραλίας, αποτε- 
λούμενη από τους: 

1. Δρίλλια Χρίστο, Φοροτεχνικό ΠΕ, αναπληρωτή Προϊ¬ 
στάμενο της Κτηματικής Υπηρεσίας Ν. Μεσσηνίας, επει¬ 
δή απουσιάζει ο Προϊστάμενος. 

2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Παπανικολόπουλο Νικόλαο, Αντιπλοίαρχο Λ.Σ., Λιμε¬ 
νάρχη Καλαμάτας. 

Μετέβη σήμερα, 4.8.1999, ημέρα Τετάρτη στη θέση 
«Φάρος», η οποία ευρίσκεται εντός διοικητικών ορίωντου 
Δήμου Λεύκτρου, προς διενέργεια αυτοψίας με σκοπό 
τον επανακαθορισμό των ορίων παραλίας στην περιοχή. 

Αφού έλαβε υπόψη: 

α). Τις διατάξεις του Α.Ν. 2344/1940 περί αιγιαλού και 
παραλίας. 

β). Τις διατάξεις του άρθρου 23 του Ν. 1337/1983. 

γ). Τις διατάξεις του άρθρου 13του Ν.1078/1980. 

δ). Το άρθρο ΙΟΟτου Π.Δ. 284/1988. 


ε) .Το από Απριλίου 1988 τοπογραφικό διάγραμμα, το ο¬ 
ποίο συνέταξε ο Πολιτικός Μηχανικός Θεοδωρακόπου- 
λος Γεώργιος, ήλεγξετην 25.5.1988 ο Πολιτικός Μηχανι¬ 
κός της ΔΤΥΝ Μεσσηνίας Γεώργιος Σπερώνης και θεώ¬ 
ρησε κατά την αυτή ημεροχρονολογία ο Διευθυντής της 
αυτής Υπηρεσίας Παντελής Νέμπαρης, αποτελείται από 
μία (1) πινακίδα, είναι δε κλίμακας 1:500. 

στ). Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην επι¬ 
τροπή. 

ζ). Την από 29.4.1988 έκθεση της επιτροπής του άρ¬ 
θρου 74 του ΝΔ 636/1977, με την οποία προτάθηκαν αρ- 
χικώς τα όρια αιγιαλού και παραλίας στην περιοχή. 

η). Την υπ’ αριθ: Ν.11/22.2.1989 απόφαση του Νομάρχη 
Μεσσηνίας (ΦΕΚ 130 τ.Δ’/3.3.1989), με την οποία επικυ- 
ρώθηκαντα ανωτέρω αναφερόμενα, έκθεση και διάγραμ¬ 
μα. 

θ).Την διάταξη του άρθρου 2 παραγρ. 5 του 
Ν.1629/1951 «περί φάρων». 

ι) Την απόφαση υπ’ αριθ. 2552/1988του Συμβουλίουτης 
Επικράτειας, με την οποία κρίθηκε ότι δεν είναι νόμιμη η 
δημιουργία ζώνης παραλίας εντός της ζώνης ασφαλείας 
φάρων η οποία εκτείνεται σε ακτίνα 200 μέτρων πέριξ αυ¬ 
τών. 

ια) Τα έγγραφα: Αρ. Πρωτ. 1119224/8502/Β0010/ 
17.12.1997 της Δνσης Δημόσιας Περιουσίας του Υπουρ¬ 
γείου Οικονομικών και Φ.544. 5/659/98/Σχ.996/21.7.1998 
του ΓΕΝ/Α2/ΐνβ, διάτων οποίων γίνεται δεκτό ότι, είναι με¬ 
ρικώς ανακλητέα η απόφαση Ν.11/1989 του Νομάρχη 
Μεσσηνίας, όσον αφορά τη ζώνη παραλίας, καθ’ ο μέρος 
περιέχεται στη ζώνη ασφαλείας του φάρου Αγίου Νικο¬ 
λάου, αποφασίζει: 

Την κατάργηση της γραμμής παραλίας κατά το τμήμα 
αυτής ΚΙ' - ΣΤ - Σ2' - Κ3' - Κ4' - Κ5' - Κ6' - Κ7', με αντίστοιχη 
κατάργηση της ζώνης παραλίας, όπως αυτή καθορίστηκε 
δυνάμει της απόφασης Ν.11/1989 του Νομάρχη Μεσση¬ 
νίας. Κατά τα λοιπά παραμένει σε ισχύ, η εν λόγω απόφα¬ 
ση Ν.11/1989. 

Η Επιτροπή 

ΧΡΗΣΤΟΣ ΔΡΙΛΛΙΑΣ ΓΕΩΡΓΙΟΣ ΒΛΑΧΟΣ 

ΝΙΚ. ΠΑΠΑΝΙΚΟΛΟΠΟΥΛΟΣ 

Αριθ. 588 

Κήρυξη αναδασωτέας έκτασης 2,640 στρεμ. στη θέση 
«Ρασούλη» περιφέρειας Δημοτ. Διαμ/τος Όασης του 
Δήμου Αιγείρας. 

Ο ΓΕΝΙΚΟΣ ΔΙΕΥΘΥΝΤΗΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χωράς. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες δ/ξεις». 

3. Την αριθμ. 186 Γ.Γ./30.6.1998 απόφαση Π.Δ.Ε. Άσκη¬ 
ση αρμοδιοτήτων Γενικού Γραμμ. Περιφέρειας Δυτ. Ελ¬ 
λάδας επί θεμάτων ΔΑΣΙΚΩΝ και μεταβίβαση του δικαιώ¬ 
ματος υπογραφής στους προϊσταμένους Υπηρεσιακών 
Μονάδων της Περιφέρειας». 

4. Τις διατάξεις του Ν. 998/79 «περί προστασίας των Δα¬ 
σών και των δασικών εκτάσεων» και συγκεκριμένα: 

α) Του άρθρου 41 παρ. 1 
β) Του άρθρου 38 παρ. 2 

γ) Του άρθρου 70 παρ. 3 του Ν. 998/90 όπως συμπλη¬ 
ρώθηκε με το Ν. 2040/92. 

5 Τις σχετικές διαταγές του Υπουργ. Γεωργίας. 
β'. Την αριθμ. 408/16.2.2000 πρόταση του Δασαρχείου 
Αιγίου «περί κηρύξεως αναδασωτέας έκτασης 2,640 
στρεμμάτων στη θέση «Ρασούλη» περιφέρειας Δημοτι¬ 
κού Διαμ/τος Όασης του Δήμου Αιγείρας. 

7. Τη θετική εισήγηση της Δ/νσης Δασών Ν. Αχαιας, α¬ 
ποφασίζουμε: 


Κηρύσσουμε Αναδασωτέα, με σκοπό την αποκατάστα¬ 
ση με φυσική ή τεχνητή αναγέννηση της δασικής βλάστη¬ 
σης που καταστράφηκε από τον Βασίλειο Παπαμιχαλό- 
πουλο του Νικολάου κάτοικο Μοναστηριού και διαπιστώ¬ 
θηκε στις 11.1.2000, τη δημόσια δασική έκταση (δάσος 
από σπάρτα, κουτσουπιές, κέδρα κ.λ.π.) εμβαδού δύο 
στρεμμάτων και εξακοσίων σαράντα τετραγωνικών μέ¬ 
τρων (2,640 στρεμ. στη θέση «Ρασούλη» περιφέρειας Δη¬ 
μοτ. Διαμ/τος Όασης του Δήμου Αιγείρας και η οποία 
προσδιορίζεται από τα στοιχείαΔ’, Δ, Γ, Β, Α, Ε, Ζ, Δ’ όπως 
αυτά φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της απόφασης αυτής και έχει 
όρια: 

Ανατολικά: Φερόμενη ως ιδιοκτησία Γεωργ. Νικ. Παπα- 
μιχαλόπουλου 

Δυτικά: Φερόμενη ως ιδιοκτησία Γεωργ. Νικ. Παπαμιχα- 
λόπουλου και ελαιοστάσιο Βλ. Μπέκιου. 

Βόρεια: Δασική έκταση 

Νότια: Δασική έκταση και αγροτικό δρόμο. 

Η παρούσα ισχύει μετά τη δημοσίευσή της στο χωριό Ο¬ 
αση του Δήμου Αιγείρας, σύμφωνα με το άρθρο 37 του Ν. 
3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Μαρτίου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓ. ΣΚΟΥΡΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Δασοπόνος με βαθμό ' Δασολογος ( ιε Α βαθμό 














